אוסקר גרדה

ד"ר אוסקר גרדה (בהונגרית: Gerde Oszkár;  8 ביולי 1883 – 8 באוקטובר 1944) היה סייף יהודי-הונגרי שזכה במדליות אולימפיות בסיוף. גרדה נספה בשואה במחנה מאוטהאוזן.

ביוגרפיה וקריירה
גרדה נולד בבודפשט, והשתתף בנבחרות הסיוף של הונגריה במקצוע החרב. באולימפיאדת לונדון בשנת 1908 זכה במדליית הזהב הקבוצתית, כאשר הונגריה הביסה את גרמניה 0-9, את איטליה 5-11 ואת בוהמיה 7-9. לזכייה בתחרות הקבוצתית היו שותפים שלושה סייפים יהודים נוספים: ינה פוקס, דז'ו פולדס ולאיוש ורקנר. בתחרות האישית הוא סיים במקום 11.

באולימפיאדת סטוקהולם בשנת 1912 זכה במדליית זהב קבוצתית נוספת במקצוע החרב לפני אוסטריה והולנד. לזכייה בתחרות הקבוצתית היו שותפים פעם נוספת שלושת הסייפים היהודים פוקס, פולדס וורקנר ולזכייה במדליית כסף עבור אוסטריה היו שותפים שני סייפים יהודים: אוטו הרשמן ואלברט בוגן. בתחרות האישית הוא סיים במקום 23.

לאחר פרישתו מסיוף תחרותי שימש כשופט בתחרויות סיף בינלאומיות.

מותו והנצחתו
עם כיבוש הונגריה בידי הנאצים בשנת 1944, שולח גרדה, כרבים מיהודי הונגריה, להשמדה במחנה ריכוז. גרדה נספה במחנה הריכוז מאוטהאוזן באוקטובר 1944.

בשנת 1989 הונצח גרדה ב"יד לאיש הספורט היהודי" במכון וינגייט.

קישורים חיצוניים

 
 תוצאות אולימפיות
 ביוגרפיה מאתר הספורט היהודי
 ביוגרפיה מאתר מכבי ההונגרית
 ביוגרפיה מאתר היהודים בספורט
 היכל התהילה לספורטאי היהודי

סייפים יהודים
סייפים הונגרים
ספורטאים יהודים בשואה
יהודים בשואה: הונגריה
ספורטאים שנספו במחנה הריכוז מאוטהאוזן
אלופים אולימפיים: סייפים
אלופים אולימפיים יהודים
סייפים באולימפיאדת לונדון (1908)
סייפים באולימפיאדת סטוקהולם (1912)
משתתפים יהודים באולימפיאדת לונדון (1908)
משתתפים יהודים באולימפיאדת סטוקהולם (1912)
חברי היכל התהילה של הספורטאים היהודים: הונגרים
הונגריה: אישים בספורט
בודפשט: אישים
יהדות בודפשט
הונגרים שנולדו ב-1883
הונגרים שנפטרו ב-1944